PTG ออกหุ้นกู้ 1 พันลบ.อายุ 3 ปี ดอกเบี้ย 3.38% ขายรายใหญ่ 25-27 ก.ย.นี้
PTG ออกหุ้นกู้ 1 พันลบ.อายุ 3 ปี ดอกเบี้ย 3.38% ขายรายใหญ่ 25-27 ก.ย.นี้
21 ก.ย. 2560

บริษัท พีทีจี เอ็นเนอยี จำกัด (มหาชน) หรือ PTG ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 1/2560 มูลค่าไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ. 2563 กำหนดอัตราดอกเบี้ยคงที่ร้อยละ 3.38 ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายให้ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 25-27 ก.ย. ผ่านธนาคารยูโอบี ซึ่งเป็นผู้จัดการการจัดจำหน่ายหุ้นกู้
โดยบริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้ที่ BBB+ แนวโน้มเครดิต Stable เมื่อวันที่ 14 ก.พ.60
ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ เพื่อเป็นการรองรับการประกอบธุรกิจตามแผนงานการขยายธุรกิจของบริษัทและเป็นแหล่งเงินทุนหมุนเวียนเพิ่มเติมของบริษัท